Na temelju članka članka 42. Zakona o lokalnim porezima („Narodne novine“, broj 115/16., 101/17., 114/22., 114/23. i 152/24.) i članka 30. Statuta Općine Štrigova („Službeni glasnik Međimurske županije“ br. 5/21.), Općinsko vijeće Općine Štrigova na svojoj 19. sjednici održanoj 26. veljače 2025. godine, donosi 4/25

**ODLUKU**

**o lokalnim porezima Općine Štrigova**

1. **OPĆE ODREDBE**

Članak 1.

Ovom se Odlukom o lokalnim porezima Općine Štrigova (u daljnjem tekstu: Odluka) propisuju vrste lokalnih poreza, porezna osnovica, stopa i visina lokalnih poreza, te tijelo nadležno za utvrđivanje i naplatu lokalnih poreza koji pripadaju Općini Štrigova. (u daljnjem tekstu: Općina).

1. **VRSTE POREZA**

Članak 2.

Općina uvodi, te joj u cijelosti ili dijelom, sve sukladno odredbama Zakona o lokalnim porezima, pripadaju sljedeći lokalni porezi:

1. porez na potrošnju,
2. porez na nekretnine, i
3. porez na korištenje javnih površina
4. **POREZ NA POTROŠNJU**

Članak 3.

Porez na potrošnju plaća se po stopi od 3 % (tri posto).

Poslove utvrđivanja, evidentiranja, nadzora, naplate i ovrhe radi naplate poreza na potrošnju obavlja Ministarstvo financija, Porezna uprava.

1. **POREZ NA NEKRETNINE**

Članak 4.

Porez na nekretnine plaća se u visini od 2,50 EUR/m2 (dva eura i pedeset centi) korisne površine nekretnine.

Poslove utvrđivanja, evidentiranja, nadzora, naplate i ovrhe radi naplate poreza na nekretnine obavlja Ministarstvo financija, Porezna uprava.

Članak 5.

1. **POREZ NA KORIŠTENJE JAVNIH POVRŠINA**

Članak 6.

Porez na korištenje javnih površina plaćaju fizičke i pravne osobe koje koriste javne površine na području Općine Štrigova. Korištenje javnih površina uređeno je odredbama Odluke o prodaji robe izvan prodavaonica na području Općine Štrigova („Službeni glasnik Međimurske županije“ br. 31/23.).

Članak 7.

Porez na korištenje javnih površina plaća se na po četvornom metru (m2) površine koja se koristi, i to na sljedeći način:

* za korištenje javnih površina u svrhu parkiranja većih kombi vozila, strojeva i svih ostalih teretnih vozila i njihovih priključnih dijelova fizičkih i pravnih osoba s područja Općine Štrigova zaračunava se porez na korištenje javnih površina u iznosu od 1,00 EUR/m2 mjesečno.

Članak 8.

Za korištenje javnih površina u vrijeme javnih manifestacija (Dani općine, proštenja i drugo) plaćaju se sljedeći iznosi poreza na korištenja javnih površina po danu:

1. prodaja bižuterije, dječjih igračaka, obrtničkih proizvoda, cvijeća i cvjetnih aranžmana, i slično, povremeno korištenje terasa i otvorenih prostora te prodavaonica na otvorenom (voćarnice, ugostiteljske terase i slično) za područje Općine Štrigova, u slučajevima kada se javna površina koristi do 3 dana uzastopno:

a) 15,00 EUR dnevno za pokretne radnje koje prodaju obavljaju na stolovima/štandovima dužine do 6 m',

b) 20,00 EUR dnevno za pokretne radnje koje prodaju obavljaju na stolovima/štandovima dužima od 6 m',

c) 20,00 EUR dnevno za ugostiteljske terase (do 15 m2)

1. 40,00 EUR dnevno za ugostiteljske terase (15 m2 i više)
2. ugostiteljske usluge – 20,00 EUR po radnji;
3. prodaja prehrambenih proizvoda, kikirikija, sladoleda, kokica i slično, a pri tome koriste uređaje koji troše električnu energiju, određuje se cijena od 20,00 EUR/uređaj za dnevno korištenje.

Od plaćanja poreza iz ovog članka izuzete su udruge građana čije je sjedište na području Općine Štrigova i tradicijski obrti s područja Općine Štrigova.

Poslove u vezi s utvrđivanjem i naplatom poreza na korištenje javnih površina obavlja Jedinstveni upravni odjel Općine Štrigova.

1. **DAVANJE OVLASTI FINA-i**

Članak 9.

Ovlašćuje se nadležna organizacija platnog prometa zadužena za raspoređivanje uplaćenih prihoda, da naknada koja pripada Ministarstvu financija, Poreznoj upravi u iznosu od 5% od ukupno uplaćenih prihoda, obračuna i uplati u državni proračun i to do zadnjeg dana u mjesecu za protekli mjesec.

1. **PRIJELAZNE I ZAVRŠNE ODREDBE**

Članak 10.

Svi postupci utvrđivanja i naplate općinskih poreza započeti do stupanja na snagu ove Odluke dovršit će se prema odredbama Odluke o porezima Općine Štrigova („Službeni glasnik Međimurske županije “ broj 11/17 i 16/17).

Članak 11.

Danom stupanja na snagu ove Odluke prestaje važiti Odluka o općinskim porezima („Službeni glasnik Međimurske županije“ broj 11/17 i 16/17).

Članak 12.

Ova Odluka stupa na snagu osam dana od dana objave u „Službenom glasniku Međimurske županije“

OPĆINSKO VIJEĆE

 OPĆINE ŠTRIGOVA

KLASA: 410-01/25-01/1

URBROJ: 2109-18-03-25/1

Štrigova, 26. veljače 2025. godine

 PREDSJEDNIK

 OPĆINSKOG VIJEĆA OPĆINE ŠTRIGOVA

 Ivan Frlin, v.r.